Tiina Nunnally

Tiina Nunnally (født 1952) er en amerikansk forfatter og oversetter.

Nunnally har doktorgrad fra University of Washington i Seattle. Hun debuterte med romanen Maija i 1996 og har utgitt ytterligere to romaner. Nunnally har oversatt litteratur fra dansk, norsk og svensk til engelsk. H. C. Andersen, Peter Høeg, Jens Peter Jacobsen er blant de danske forfattere hun har oversatt. Fra norsk litteratur har hun blant andre oversatt Asbjørnsen og Moe, Sigrid Undset og Linn Ullmann og fra svensk Per Olov Enquist, Bodil Jönsson, Astrid Lindgren og Klas Östergren. 

I 1994 ble Nunnally tildelt Lewis Galantière Translation Award fra American Translators Association.«Honors and Awards» , American Translators Association. Oversettelsen hennes av Undsets romansyklus Kristin Lavransdatter ble i 2001 hedret med PEN Translation Prize.«PEN-pris til Undset-oversetter», Dagbladet, 23. mai 2001, del 1, s. 58 I 2009 ble hun hedret av Svenska Akademien for fremme av svensk kultur i utlandet. «Svenska Akademiens pris för introduktion av svensk kultur utomlands» , pressemedling fra Svenska Akademien, 20. september 2009. Oversettelsen av Per Olov Enquists Livlegens besøk ble hedret med Independent Foreign Fiction Prize.«Per Olov Enquist wins the Independent Foreign Fiction Prize» , Transcript. 

Nunnally ble i 2012 utnevnt til ridder av Den Kongelige Norske Fortjenstorden «for fortjenstfullt virke for norsk litteratur i USA.»«Tildeling av ordener og medaljer: Søk i arkivet», kongehuset.no.

 Referanser 

Kategori:Forfattere fra USA
Kategori:Den Kongelige Norske Fortjenstorden
Kategori:Personer fra Chicago